text: Sallar farillah tana da lokacin da bata inganta kafin shi, ko bayan shi, sai dai ga mai uzuri. Allah mai girma da buwaya ya ce, “Lalle ne sallah ta kasance akan mumunai farilla ce mai qayyadadden lokaci”. (Annisa’i : 103) Ma’ana farillace da take da wani lokaci iyakantacce.
  Daga karkacewar rana daga sama zuwa inuwar komai ta yi daidai da shi, bayan inuwar da fito bayan karkacewar rana. Saboda rana idan ta fito sai ya zama abu yana da inuwa ta vangaren yamma, haka wannan inuwar zata yi ta raguwa duk lokacin da rana ta xaga, har inuwar ta tsaya cak, sannan sai inuwar ta ci gaba da qaruwa, to idan inuwar ta ci gaba da qaruwa, wannan shi ne lokacin karkacewar rana.
  Fa’idoji 1 – Wanda ya riski raka’a xaya kafin lokacin sallah ya fita, to ya riski wannan sallah, saboda faxin Manzon Allah (S.A.W) “Wanda ya riski raka’a xaya daga sallah, to ya riski sallah” [Bukhari da Muslim ne suka rawaito shi].
  1 – Tsarkaka daga kari qarami : Ana tsarkaka xin ne da alwala, Manzon Allah (S.A.W) ya ce, “Allah baya karvar sallar xayanku idan ya yi kari, har sai ya yi alwala” [Bukhari ne ya rawaito shi].
  2 – Tsarkaka daga kari babba : Ana tsarkaka xin ne da wanka, saboda faxin Allah mai girma da buwaya : “Idan kun kasance da janaba to ku tsarkaka”. (Al-ma’idah : 6).
  Abu Na Uku : Tsarkin Tufafi Da Jiki Da Wuri 1 – Tsarkin tufafi :
  2 – Tsarkin Jiki : saboda abin da ya tabbata cewa Manzon Allah (S.A.W) ya wuce ta wajen wasu qabari guda biyu, sai ya ce, “Lallai ana yi musu azaba, kuma ba wani babban abu ba ne ya sa ake musu azaba ba [Baya tsakaka daga fitsari baya nisantarsa, baya kiyaye kansa daga gare shi], shi dai wannan baya tsarkaka daga fitsari (bawali)” [Abu Dawud ne ya rawaito shi].
  3 – Tsarkin Guri : saboda hadisin mutumin qauyen nan da ya yi fitsari a masallaci, sai Manzon Allah (S.A.W) ya ce, “Ku qyale shi, ku kwarara guga cike da ruwa a kan fitsarinsa” [Bukhari da Muslim ne suka rawaito shi].
  Bayan qasa gaba xayansa wurin sallah ne, sallah tana inganta a kanta, Manzon Allah (S.A.W) ya ce,“An sanya min qasa ta zama masallaci da tsarki gare ni, kowane mutum a cikin al’ummata da sallah ta riske shi to ya yi ta (a ko’ina ne)”[Bukhari da Muslim ne ya rawaito shi]. Amma an kevance daga bayan qasa abin da hani ya zo a kansa, kamar sallah a maqabarta, da ban-xaki, saboda faxin Manzon Allah (S.A.W)
  “Qasa gabaxayanta wurin sallah ne, sai dai maqabarta da ban-xaki” [Tirmizi ne ya rawaito shi]. Haka ma an hana sallah a makwantar Raquma, wato wurin da suke tattaruwa kuma suke kwana a wurin.
  Abu Na Huxu : Suturce Al’aura Al’aurar Namiji : ta fara ne daga cibiya zuwa gwiwa.
  Ya wajaba mai sallah ya rufe abinda yake tsakanin zira’insa da wuyansa, saboda faxin Manzon Allah (S.A.W) , “Kada xayanku ya yi sallah da tufa xaya, babu komai akan kafaxarsa”
  Allah Mai girma da Buwaya ya ce, “Ka juyar da fuskarka inda masallaci mai alfarma yake, kuma a duk inda kuke ku juyar da fuskarku inda (masallaci mai alfarma) yake”.
  (Al-baqra : 144).
  1 – Wajibi ne akan wanda yake sallah a cikin Masallacin Harami ya fuskanci ita Ka’abah kanta. Amma wanda yake sallah a nesa da ita, to zai fuskanci inda take ne, saboda ba lallai ba ne ya iya fuskanta ita Ka’abar kanta ba, saboda Manzon Allah (S.A.W) ya ce, “Tsakanin inda rana take vullowa da inda take faxuwa alqibla take” [Tirmizi ne ya rawaito shi].
  Wanda ba san inda alqibla take ba, in a ginannen wuri yake, ko akwai mutane a kusa da shi to sai ya tambaya, ko kuma ya gane alqiblar ta hanyar kallon wuraren liman a masallatai, ko kuma ya yi amfani da na’urar gano alqibla, ko da rana ko wata da makamancin haka, idan ya kasa ganewa, sai ya yi gini a kan zato mafi rinjaye, saboda faxin Allah Maxaukakin Sarki : “Ku ji tsoron Allah iya-iyawarku”.
  (At-tagabun : 16).